Kopīgs priekšlikums PADOMES REGULA, ar kuru groza Regulu (EK) Nr. 174/2005, ar ko nosaka ierobežojumus tādas tehniskās palīdzības sniegšanai Kotdivuārai, kas ir saistīta ar militārām darbībām /* JOIN/2012/015 final - 2012/0128 (NLE) */





PASKAIDROJUMA RAKSTS (1) Lai īstenotu Apvienoto Nāciju Organizācijas Drošības padomes Rezolūciju 1572 (2004), pamatojoties uz Kopējo nostāju 2004/852/KĀDP, Padomes Regulā (EK) Nr. 174/2005, kurā izdarīti grozījumi, ir paredzēts aizliegums sniegt Kotdivuārai tehnisku un finansiālu palīdzību, kas saistīta ar militārām darbībām. Tajā ir paredzēts arī aizliegums uz Kotdivuāru eksportēt aprīkojumu, ko varētu izmantot iekšējai apspiešanai, un sniegt tehnisku vai finansiālu palīdzību, kas saistīta ar šo aprīkojumu. Kopējā nostāja 2004/852/KĀDP tika aizstāta ar Padomes Lēmumu 2010/656/KĀDP. (2) Ar Padomes […] Lēmumu 2012/[…]/KĀDP tiek izdarīti grozījumi Padomes Lēmumā 2010/656/KĀDP attiecībā uz ieroču embargo darbības jomu, ņemot vērā Apvienoto Nāciju Organizācijas Drošības padomes Rezolūciju 2045 (2012). (3) ES Augstā pārstāve ārlietās un drošības politikas jautājumos un Komisija ierosina šos pasākumus īstenot ar regulu, kas pamatojas uz Līguma par Eiropas Savienības darbību (LESD) 215. pantu. 2012/0128 (NLE) Kopīgs priekšlikums PADOMES REGULA, ar kuru groza Regulu (EK) Nr. 174/2005, ar ko nosaka ierobežojumus tādas tehniskās palīdzības sniegšanai Kotdivuārai, kas ir saistīta ar militārām darbībām EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes […] Lēmumu 2012/…/KĀDP, ar ko groza Padomes Lēmumu 2010/656/KĀDP, ar ko atjauno ierobežojošus pasākumus pret Kotdivuāru[1], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Padome 2010. gada 29. oktobrī pieņēma Lēmumu 2010/656/KĀDP[2], ar ko atjauno ierobežojošus pasākumus pret Kotdivuāru un ar ko atceļ Kopējo nostāju 2004/852/KĀDP[3]. Ar Regulu (EK) Nr. 174/2005[4], kura pieņemta, lai īstenotu Kopējo nostāju 2004/852/KĀDP, Lēmums 2010/656/KĀDP tiek īstenots Savienības līmenī, nosakot ierobežojumus tādas palīdzības sniegšanai Kotdivuārai, kas ir saistīta ar militārām darbībām. (2) Ar Padomes […] Lēmumu 2012/[…]/KĀDP tiek izdarīti grozījumi Padomes Lēmuma 2010/656/KĀDP darbības jomā, ņemot vērā Apvienoto Nāciju Organizācijas Drošības padomes Rezolūciju 2045 (2012), ar kuru atceļ ierobežojumus tādas tehniskas un finansiālas palīdzības sniegšanai Kotdivuārai, kas saistīta ar militārām darbībām. Ar to atceļ arī aizliegumu tādas tehniskas un finansiālas palīdzības sniegšanai, kas saistīta ar aprīkojumu iekšējai apspiešanai. (3) Šie pasākumi ir Līguma par Eiropas Savienības darbību darbības jomā, tādēļ, jo īpaši lai nodrošinātu to, ka uzņēmēji visās dalībvalstīs tos piemēro vienādi, ir nepieciešamas Savienības līmeņa reglamentējošas darbības šo pasākumu īstenošanai. (4) Tādēļ attiecīgi būtu jāgroza Regula (EK) Nr. 174/2005, IR PIEŅĒMUSI ŠO REGULU. 1. pants Regulu (EK) Nr. 174/2005 groza šādi. (1) Regulas 1. pantu aizstāj ar šādu redakciju: "Šajā regulā "Sankciju komiteja" nozīmē Apvienoto Nāciju Organizācijas Drošības padomes komiteja, kas izveidota saskaņā ar ANO Drošības Padomes Rezolūcijas (UNSCR) 1572 (2004) 14. punktu." (2) Atceļ 2. pantu. (3) Regulas 3. pantu aizstāj ar šādu redakciju: "Ir aizliegts: (a) tieši vai netieši pārdot, piegādāt, nodot vai eksportēt I pielikumā minēto aprīkojumu, ko varētu izmantot iekšējai apspiešanai, neatkarīgi no tā, vai šāda aprīkojuma izcelsme ir Kopienā, jebkurai personai, organizācijai vai struktūrai Kotdivuārā vai izmantošanai Kotdivuārā; (b) apzināti un tīši piedalīties darbībās, kuru mērķis vai sekas tieši vai netieši ir šā panta a) apakšpunktā minēto darījumu veicināšana." (4) Atceļ 4. pantu. (5) Regulas 4a. panta 1. un 2. punktu aizstāj ar šādu redakciju: "1. Atkāpjoties no 3. panta, II pielikumā minētā tās dalībvalsts kompetentā iestāde, kurā eksportētājs vai pakalpojuma sniedzējs veic uzņēmējdarbību, ar tādiem nosacījumiem, kādus tā uzskata par atbilstīgiem, var atļaut pārdot, piegādāt, pārsūtīt vai eksportēt I pielikumā minēto nenāvējošo aprīkojumu, ja tā iepriekš pārliecinājusies, ka šāds nenāvējošais aprīkojums ir paredzēts vienīgi tam, lai Kotdivuāras drošības spēki, uzturot sabiedrisko kārtību, spētu pielietot spēku tikai piemērotā un samērīgā veidā. 2. Atkāpjoties no 3. panta, II pielikumā minētā tās dalībvalsts kompetentā iestāde, kurā eksportētājs vai pakalpojuma sniedzējs veic uzņēmējdarbību, ar tādiem nosacījumiem, kādus tā uzskata par atbilstīgiem, var atļaut pārdot, piegādāt, pārsūtīt vai eksportēt I pielikumā minēto aprīkojumu, ko varētu izmantot iekšējai apspiešanai un kas paredzēts tikai un vienīgi Kotdivuāras drošības nozares reformas procesa atbalstam." 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV L [2] OV L 285, 30.10.2010., 28. lpp. [3] OV L 368, 15.12.2004., 50. lpp. [4] OV L 29, 02.02.2005., 5. lpp.